20. sajand  Umbes aastaks 1900 püüavad juhid panna oma teooriad nende arvates põhjalikule teaduslikule baasile. Näited sellest on Henry R. Towne'i "Science of Management" (1890-ndatel), Frederick Winslow Taylor'i "Scientific management" (1911), Frank ja Lillian Gilbreth'i "Applied Motion Study" (1917) ja Henry L. Gantt'i "Charts" (1910-ndatel). J. Duncan kirjutas esimese juhtimisealase õpiku kolledžitele 1911. aastal. Aastal 1912 tutvustas Yoichi Ueno teilorismi Jaapanis ja temast sai  esimene "jaapani juhtimisstiilis" konsultant. Tema poeg Ichiro Ueno oli "jaapani kvaliteeditagamise" pioneer.  Esimesed kõikehõlmavad juhtimisteooriad tekkisid umbes 1920. aastal. Harvardi Majanduskool kehtestas ärijuhtimise magistrikraadi (MBA) 1921. aastal. Teoreetikud Henri Fayol (1841-1925) ja Alexander Church kirjeldasid juhtimise erinevaid harusid ja nende vahelisi seoseid. 20. sajandi algul rakendasid Ordway Tead (1891-1973), Walter Scott ja J. Mooney juhtimisele psühholoogia põhimõtteid, samal ajal  kui teised autorid nagu Elton Mayo (1880-1949), Mary Parker Follett (1868-1933), Chester Barnard (1886-1961), Max Weber (1864-1920), Rensis Likert (1903-1981) ja Chris Argyris (1923-) lähenesid juhtimisele sotsioloogilisest perspektiivist.  Peter Drucker (1909-2005) kirjutas ühe esimestest rakendusjuhtimisest raamatutest "Concept of the Corporation" (1946). See oli Alfred Sloani (General Motorsi esimees aastani 1956) poolt püstitatud organisatsioonialase uuringu tulemuseks.  Mõned nüüdisaegsemad  arengud on järgmised: piirangute teooria, juhtimine eesmärkide kaudu, ümberkorraldamine ja erinevad infotehnoloogiast tulenevad teooriad nagu agiilne tarkvaraarendus, grupijuhtimine ja Cog'i Redel.  Kuna üldine juhtide tunnustamine klassina tugevnes 20. sajandi jooksul ja juhtimiskunsti/-teadusega tegelevad isikud omandasid teatud prestiiži, avanesid nii võimalused populariseeritud juhtimissüsteemide ideede müümiseks. Selles kontekstis oli paljude juhtimistegelaste puhul ilmselt rohkem tegemist  pop-psühholoogiaga kui juhtimise teaduslike teooriatega.  20. sajandi lõpu poole koosnes ärijuhtimine kuuest erinevast harust, nimelt: